Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 458

(7) bekezdésében meghatározott idõkeret terhére szervezhetõ nem kötelezõ tanórai foglalkozás lehet az elsõ–harmadik évfolyamon az idegen nyelv tanítását szolgáló tanórai foglalkozás. A szabadon tervezhetõ tanórai foglalkozások a készségek és képességek fejlesztését, valamint a kerettantervben meghatározott követelményeket kiegészítõ ismeretek elsajátítását szolgálják. Nemcsak a szülõk igénye ez, de az iskolák is elõtérbe helyezik az idegen nyelvek oktatását. A NAT szerint, ha a személyi és tárgyi feltételek lehetõvé teszik, különösen pedig ha az iskola hagyományai arra köteleznek, lehet, sõt kívánatos az idegen nyelv tanítását egy vagy több évvel korábban megkezdeni. A valóságban tehát létezik ez a forma. Valóban a 4. osztálytól lehet oktatni egy idegen nyelvet eredményesen, mérhetõen. Bizonyos területeken mégis lehet eredményeket elérni a korábbi idõszakban is. A kerettantervben szereplõ gondolatokra utalva a következõk lehetõséget kínálnak egy elõkészítõ idõszak bevezetésére: – A kisgyermekkori idegennyelv-oktatás alapvetõ célja lélektani és nyelvi: egyrészt kedvet ébreszteni a nyelvek tanulása iránt, sikerélményhez juttatni a diákokat, másrészt megalapozni a késõbbi nyelvtanulást. – Gyermekkorban a nyelvtanulás a természetes nyelvelsajátítás folyamataira épül. A gyerekek számukra érdekes, értelmes, önmagukban motiváló és kognitív szintjüknek megfelelõ kihívást jelentõ tevékenységekben vesznek részt, bepillantanak egy másik nép kultúrájába. Ha az életkori sajátosságoknak megfelelõ anyagot biztosítunk az 1–3. osztályos tanulóknak, olyan eredményt érhetünk el, amely a késõbbi nyelvoktatást segíti. Nem a 4. osztályos anyag elõrehozása a cél, hanem olyan lehetõségek kiaknázása, amit az adott életkor, érdeklõdési kör lehetõvé tesz. Így lesz értelme az elõkészítõ idõszak bevezetésének. Milyen lehetõségekre építhetünk a 6–9 éves gyermekeknél A fõ tevékenységi forma még a játék, mely számukra érdekes, önmagában motiváló tevékenység, melybe szívesen bekapcsolódnak. A tananyag az általuk már ismert tartalmakra épülhet. A játékok, állatok, számok, színek, gyümölcsök, zöldségek, iskolai tárgyak és utasítások, a család és a vásárlás világa már ismerõs számukra. Ezek konkrét helyzetekben, szituációs és szerepjátékokban, szemléltetéssel történõ felhasználása a megfelelõ szinten és módszerekkel már megvalósítható. A nyelvtanulás a természetes nyelvelsajátítás folyamataira épül. Az utánzás során megismert nyelvi elemek, szavak, alapmondatok kész egységként felhasználhatóak kommunikációra. A gyermekek eszközként használják a nyelvet nem elvont tananyagként alkalmazzák. Szívesen és könnyen tanulnak verseket, mondókákat és dalokat. Ezek tartósan rögzülnek és szókészletük, nyelvi formáik késõbb kamatoztathatóak. Még él a belsõ motiváció a beszéd elsajátítására. A ritmus, a dallam, az érzelemvilág bevonása segíti a mindkét agyfélteke használatát feltételezõ nyelvtanulást. Az informális tanulás sem elhanyagolható, hiszen évrõl évre növekszik azoknak a szavaknak a száma, melyeket már tudnak a gyerekek, amikor elkezdik az idegen nyelvet tanulni. Építhetünk arra a sok információra is, ami a gyermekeket a valós életben körbeveszi. A számítógép világa belépett az életünkbe, a családos külföldi utazások száma is jelentõsen megnõtt. A média eláraszt minket reklámokkal, az üzletek feliratai (sajnos) egyre több idegen szót használnak. Méginkább így lesz ez az Unióba való belépésünk után. Az életben megismert szavakat és kifejezéseket a tanórán is meg kell ismerni, mert tudatos szinten is el kell sajátítani. Tudni kell ezek pontos jelentését, írását, használatát. Mivel a tananyag életszerû helyzetekre kell, hogy épüljön, hiszen ez áll közel a kisgyermekek világához, ezért az informális úton szerzett ismeretek nagyon közel állnak, néha még azonosak is a tanítandó anyaggal (pl. a számok). Színesíthetik, bõvíthetik is ezt, személyesebbé tehetik az anyagot, ha közösen gyûjtünk külföldi képeslapokat, matricákat, mesehõsöket. Várható eredmények – alapszavak ismerete (szókép, hangalak, kiejtés és esetleg az íráskép), – alapmondatok verssel, dallal a megfelelõ helyzetben való felhasználása, – rövid reagálás, válaszadás, – az utasítások megértése, az egyszerû tanári nyelv lényegének megértése, – az idegen nyelven való önkifejezési forma elfogadása, a kész elemek gátlásmentes használata. További tényezõk Gyorsan fejlõdõ világunkban a gyermekek évrõl évre egyre több idegen szót ismernek a valós életbõl, látják, hallják és értik ezeket (pl. game, computer...). Ez az iskolától független tény. Az idegen hanglejtés és intonáció sem ismeretlen fülüknek. Hangképzési bázisuk még igen alkalmas a különbözõ, a magyarban ismeretlen hangok pontos képzésére. Itt igen nagy a felelõssége a képzett nyelvtanárnak a mintaadás területén. A hibásan rögzült kiejtést késõbb igen nehéz korrigálni. Közelebb áll ez az életkor az anyanyelv elsajátításának természetes szakaszához. Magyar nyelvük is napról napra gazdagodik új szavakkal, s a felnõttek beszédébõl sem értenek még minden egyes szót. Még nem olyan nehéz elfogadniuk az eltérõ írásképet sem. A megvalósítható anyagnak határt szab a heti 1 óra lehetõsége teljes osztálylétszámmal. A megfelelõ szakemberek hiánya is nehezíti az ideális bevezetõ angol oktatást. Nemcsak nyelvi, de módszertani szinten is alkalmasnak kell lennie annak a pedagógusnak, aki vállalkozik az 1–3. osztályos gyermekek tanítására. A nehezítõ körülmények szigorú határt szabnak a további lehetõségeknek is. A színes nyugati kiadványok gyermek nyelvû, életszerû képregény olvasmányai ilyen keretek között nem alkalmazhatóak, mivel számonkérhetetlen és ellenõrizhetetlen az anyag elsajátításának folyamata. Kiscsoportos foglalkozások keretein belül, néhány fõvel lehet eredményeket elérni. Nagyon kevés és megkérdõjelezhetõ az idegen nyelv oktatásának eredményessége az 1–3. évfolyamon. Mégis, ha a kor szelleme ezt igényli, és sok iskola is választja, akkor olyan anyagot kell adni, olyan tevékenységekkel kell lekötni a tanulókat, amibõl késõbb hasznuk származik. A gyerekek nagyon örülnek az új tudásnak, büszkén használják a tanultakat. Környezetük sikerélményben részesíti õket megnyilatkozásaikért. Nem kell hát lebecsülni azt a keveset, amit adni tudunk ezek között a lehetõségek között. Fontos az is, hogy megszeressék az idegen nyelv tanulását, s elõkészüljenek egy nehéz és fárasztó útra, amit az õ koruk már megkövetel tõlük. Használniuk kell, életük szerves része lesz az elkövetkezendõkben. Évrõl évre érezhetõen növekszik a gyermekek kapacitása a nyelvtanulás terén. A szülõi háttér hatalmas segítsége sem elhanyagolható. A mai gyerekek könnyedébben használják az idegen nyelvet, mint néhány évvel ezelõtt. Szinte tökéletesen képesek a hangok, szavak kiejtésére. A számítógép világában a nyelvhasználat lassan nemcsak társadalmi, de hétköznapi cél és eszköz lesz. Összegezve A 4. évfolyam számára a kerettantervben megadott célok és feladatok közel azonosak az elõkészítõ idõszak céljaival és feladataival, de módszereiben, a megvalósítás módjában eltérnek attól. A fejlesztési feladatok között szerepel az idegen nyelven való önkifejezés tudatosítása, a nyelvtanuláshoz való pozitív hozzáállás kialakítása, a közös munkában való részvétel. Mindezek az 1–3. évfolyamon tanulóknak is fontos szempontok. Bár a követelmények helyett még csak várható eredményeket említhetünk. A 4. osztályosok számára megadott témalista ajánlás az elõkészítõ idõszakra vonatkoztatva csak kis mértékben tér el, az életkori sajátosságokból adódó érdeklõdési és feldolgozási kört figyelembe véve. A világról kialakult ismeretek alapján az általuk eddig ismert tartalmakra épül. (Én és a családom, a szûkebb környezet, étkezés, öltözködés, iskola, szabadidõ, szórakozás.) A korai idõszakban ezeket a témákat nem feldolgozni, inkább elõkészíteni, alapozni lehet. A Témakörök és tartalmak címszavak alatt felsorolt területek elõkészíthetõk olyan versekkel, dalokkal, tematikus játékokkal, melyek az 1–3. osztályos gyermek életkorának megfelelõk. Késõbb felhasználható az ezekbõl megismert anyag, de maguk a dalok, játékok már késõbb túl kisgyermekesek a 4. osztályosok számára. A továbbhaladás feltételei részben egyeznek csak, mert az olvasás-írás még nem követelmény. A hallott szöveg értése és a beszédkészség is egy adott szint elérését jelenti, nem feltétele a továbbtanulásnak. Mivel az 1–3. osztályos anyag plusz órában történik és csak elõkészítõ jellegû, ezért nem lehet feltételeket szabni. Az alapszavak, mondatok ismerete bizonyos mértékben szükséges. A dalok, versek, játékok ismerete, elõadása és megértése javasolt. Célok és feladatok az 1–3. évfolyamon – Az angol nyelv tanulásának megszerettetése játékos megközelítéssel. – A nyelv hangzásvilágának, zenéjének megismerése. Az artikulációs bázis fejlesztése, a speciális hangzók, hanglejtés, szóhangsúly megfigyelése. – Az idegen nyelven való önkifejezés megismerése. – Bepillantás más nép életébe, kultúrájába, szokásaiba. – A fõbb nyelvtani alapegységek tanulásának alapozása, illetve megkezdése. A továbbiakban erre koncentrikusan bõvülve épülhet a tananyag. – Dalok, versek megismerése, melyek tematikusan segítik a beszélt nyelv és nyelvtan elsajátítását. Aktív és passzív szókincs gyûjtése a dalokon, a játékokon keresztül is. – Az utasítások megértése és végrehajtása. – Mondatok átalakítása szócserével, használatuk élõ helyzetekben is. – Cselekvéssel összekötött szövegek, rímek, szerepjátékok tanulása. Várható eredmények – Ismerjék a tanulók a megadott szavakat és alapmondatokat. – Magyarul is nevezzék meg ezek jelentését. – A tanult kérdéseket és válaszokat párbeszédes játékban használják. – A megtanult mintamondatokban helyesen mondják a szavakat és nyelvtani elemeket. Ezek segítségével, szócserével önálló mondatokat is képesek legyenek alkotni. – Értsék meg és hajtsák végre a tanult utasításokat. – Az írás és olvasás még nem követelmény, de a szóképek és mondatképek legyenek ismerõsek. A tanult verseket, dalokat egyedül is mondják, énekeljék. Témalista Az én világom: bemutatkozás, a szûkebb környezetben szereplõ személyek, tárgyak, játékok, a legismertebb gyermekdalok, versek, mozgásos játékok megismerése. Számok: önálló értelmezésük és tárgyakhoz kapcsolódó használatuk. Színek: megnevezésük, jellemzõ tárgyakkal való kapcsolásuk. Iskola: az osztályterem tárgyai, személyek és tevékenységek. Vásárlás: ételek, játékok, ismert tárgyak kérése, vásárlása udvarias formában. Testünk és ruháink: a testrészek és a ruhadarabok nevei, kapcsolható cselekvésekkel. Család: a közvetlen családtagok elnevezése, családi ünnepek, szokások. Mesék: folyamatos, összefüggõ szövegek reprodukálása életszerû mondatokkal. A témák feldolgozása Egy témakör nem dolgozható fel egy év alatt. A benne rejlõ lehetõségek nem meríthetõek ki egyszerre. Érdemes visszatérni ugyanezekre a témákra minden évben és új elemekkel bõvítve feldolgozni, nyelvtani elemekkel továbbfejleszteni. Ez az életkori sajátosságoknak is jobban megfelel, hiszen a kisgyermekek befogadóképessége, az elvont ismeretek megértése még korlátozott. Érdeklõdésüket sem lehet egy témához hoszszabb ideig lekötni. Az elõzõ években tanultak újra felidézése, átismétlése megerõsíti a tudást és biztonságot ad a továbbhaladáshoz. Koncentrikusan bõvüljön a tananyag. Mivel az írás-olvasás nem alapkövetelmény, a felidézés ezért még indokoltabb. Így a 4. osztályban már kevés, de biztos alapra építhet a valódi nyelvoktatás. Javasolt idõelosztás, órakeret

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes